Source: https://www.vytahyaplosiny.sk/normy-a-predpisy-zdvihacie-zariadenia.xhtml
Timestamp: 2020-04-07 01:50:10+00:00

Document:
SPIG,s.r.o. bezbariérové riešenia - Normy a predpisy – zdvíhacie zariadenia
ČO SÚ TO VYHRADENÉ TECHNICKÉ ZARIADENIA ZDVÍHACIE?
Tieto pojmy presne definuje Vyhláška 508/2009 Z.z.
•508/2009 Z.z. VYHLÁŠKA Ministerstva práce, sociálnych vecí a rodiny Slovenskej republiky
•Zmena: 435/2012 Z.z.
•Zmena: 398/2013 Z.z.
•Zmena: 234/2014 Z.z.
Zákon 447/2008 Z.z. o kompenzáciách
Zákon o kompenzáciách 447/2008 Z.z. vznikol skôr, ako prišla do platnosti Vyhláška 508/2009 Z.z.
Zákon o kompenzáciách 447/2008 Z.z. §33 bod 2. definuje zdvíhacie zariadenia:
Vyhláška 508/2009 Z.z. ale určuje, ktoré z týchto zdvíhacích zariadení sú VYHRADENÉ zdvíhacie zariadenia. Hoci zákon o kompenzáciách veľmi dobre a podrobne určuje, ktoré
zariadenia sú zdvíhacie zariadenia, pretože vznikol skôr, ešte nerozlišuje medzi vyhradenými a ostatnými zdvíhacími zariadeniami. Vyhradené zdvíhacie zariadenia majú vyhláškou určené, ktoré firmy a na základe akých oprávnení ich môžu inštalovať a hlavne vykonať na nich odborné skúšky a revízie, ktorými sa zariadenie uvedie do prevádzky. Bez toho by dokonca zariadenie nemalo byť používané. Následne majú vyhradené zdvíhacie zariadenia predpísané periodické prehliadky, skúšky a revízie.
Druhy vyhradených zdvíhacích zariadení
Technické vyhradené zdvíhacie zariadenia sa všeobecne delia na skupiny:
A: s vysokou mierou ohrozenia - triedy a.) až k.)
B: s vyššou mierou ohrozenia - triedy a.) až i.)
(sem do triedy i.: patria schodiskový výťah a zvislá zdvíhacia plošina určené na používanie osobou s obmedzenou schopnosťou pohybu)
C: s malou mierou ohrozenia
Ktoré zdvíhacie zariadenia v zmysle zákona o kompenzáciách sú vyhradené zdvíhacie zariadenia?
Vyhradené zdvíhacie zariadenia (pre imobilné osoby) sú:
-Šikmé schodiskové plošiny
-Zvislé plošiny
-Stoličkové výťahy
Vyhradené zdvíhacie zariadenie nie sú:
-Schodolez (transportné zdvíhacie zariadenie)
-Stropné zdvíhacie systémy
Ako sa vyrábajú, inštalujú, uvádzajú na trh a uvádzajú do prevádzky, vyhradené zdvíhacie zariadenia
1. Výroba zdvíhacích zariadení
– na základe stanovených noriem a predpisov (typizované aj atypické)
2. Uvedenie na trh
-Vyhlásením o zhode, alebo typovým certifikátom
3. Montáž – montážni pracovníci §18
-Na základe školení odborným pracovníkom (revíznym technikom s okrúhlym razítkom §16)
-Odbornými skúškami a revíziami, len revíznymi technikmi §16 a §24
5. Predpísané prehliadky a skúšky – nutné pre prevádzku zdvíhacieho zariadenia
- len revíznymi technikmi §16 a §24
Kto môže inštalovať vyhradené zdvíhacie zariadenia (plošiny a stoličkové výťahy)
Technický montážny pracovník zaškolený odborným pracovníkom (revíznym technikom §16)
Kto môže inštalovať ostatné zdvíhacie zariadenia?
Technický montážny pracovník zaškolený výrobcom
Ako je to s uvedením do prevádzky, odbornými prehliadkami a revíziami?
Kto môže uviesť do prevádzky (revíziami a skúškami) vyhradené zdvíhacie
zariadenia (plošiny a stoličkové výťahy) a vykonávať predpísané periodické
prehliadky (servis a opravy)?
Odborný pracovník zdvíhacích zariadení §16
Revízny technik elektro §24
Kto môže servisovať a opravovať ostatné zdvíhacie zariadenia?
Ako často je potrebné vykonávať revízie a prehliadky?
•Periodicitu odborných prehliadok, skúšok a revízií určuje výrobca*
• odborná prehliadka: vykonáva odborný pracovník ZZ §16
v predpísaných intervaloch, u našich zariadení stačí 1 x ročne pre zariadenia do 10 jázd denne,
alebo 2 x ročne pre zariadenia nad 10 jázd denne
• odborná skúška: vykonáva odborný pracovník ZZ §16
pred uvedením do prevádzky, následne každé 3 roky
• revízia elektro: vykonáva revízny technik §24
pred uvedením do prevádzky, následne každé 3 roky pre interiérové zariadenia,
častejšie pre exteriérové podľa druhu
•Periodicitu výrobca určuje spravidla podľa predpisov pre výťahy, tieto úkony sú definované v zákone o kompenzáciách 447/2008 Z.z. v §32 bod 3. ako kontrola funkčnosti v rámci príspevku na opravu pomôcky.
Čo má spĺňať firma dodávajúca vyhradené zdvíhacie zariadenia?
Projektovanie, výroba a uvádzanie na trh má svoje nariadenia a normy, ktorými sa riadia príslušné firmy, ktoré robia aj tieto činnosti, vrátane našej firmy.
Pre uvedenie do prevádzky však firmy potrebujú OPRÁVNENIE vydané akreditovaným orgánom technického dozoru na činnosť:
•opravy, odborné prehliadky a odborné skúšky vyhradených technických zariadení zdvíhacích v rozsahu: Bi - schodiskový výťah a zvislá zdvíhacia plošina určené na používanie osobou s obmedzenou schopnosťou pohybu.
(Rozoberanie technického zariadenia na účely opravy, rekonštrukcie a montáže
technického zariadenia do funkčného celku na mieste jeho budúcej prevádzky)
Toto oprávnenie firma má mať zapísané v OR SR, alebo v Živnostenskom liste, nenahrádzajú ho iné certifikáty, ani ISO.
Pokiaľ firma toto oprávnenie nemá, nemôže vykonávať uvedenie do prevádzky a následné odborné prehliadky a skúšky, čo môže v konečnom dôsledku poškodiť klienta. Preto by tieto firmy vyhradené zdvíhacie zariadenia dodávať nemali.
V dobe získania nášho oprávnenia boli
plošiny pre imobilné osoby zaradené v skupine zdvíhacích zariadení Ac1 medzi výťahmi, preto v našom oprávnení je ešte táto kategorizácia, pretože oprávnenie je stále platné.
Preto ak sa stretnete s kategorizáciou v skupine A, je to v poriadku.

References: §33
 §18
 §16
 §16
 §24
 §16
 §24
 §16
 §16
 §24
 §16
 §16
 §24
 §32